open-index/open-wikipedia-markdown huggingface dataset:
Γουλιέλμος Α΄ του Λα Μαρκ

Ο **Γουλιέλμος Α΄ του Λα Μαρκ**, γαλλ.: *William de la Marck* , (1446 - 1485) ήταν τυχοδιώκτης γερμανικής καταγωγής. Έγινε σημαντική μορφή στα τέλη τού 15ου αι. στο πριγκιπάτο-επισκοπή της Λιέγης. Ο Γουλιέλμος Α΄ είχε το παρωνύμιο *le Sanglier des Ardennes* (ο Αγριόχοιρος τού Αρντέν), επειδή ήταν τόσο άγριος, όσο το αγριογούρουνο που του άρεσε να κυνηγά. 

## Βιογραφία
Ήταν εγγονός τού Έμπερχαρντ Β΄ κυρίου τού Άρενμπεργκ, εγγονού τού Ένγκελμπερτ Α΄ κόμη τού Λα Μαρκ. Ανιψιοί του ήταν οι Ροβέρτος Β΄ του Λα Μαρκ δούκας τού Μπουγιόν και Εράρ του Λα Μαρκ πρίγκιπας-επίσκοπος της Λιέγης.

Το 1482 δολοφόνησε ο Λουδοβίκος των Βουρβόνων, επίσκοπος της Λιέγης, για να τον αντικαταστήσει από τον ίδιο του τον γιο Ιωάννη τού Λα Μαρκ. Δεν κατάφερε να κάνει τον Ιωάννη αποδεκτό, και ο επόμενος επίσκοπος ήταν ο Ιωάννης τού Χορν. Η πράξη αυτή οδήγησε σε εμφύλιο πόλεμο στο πριγκιπάτο-επισκοπή.

Στις 21 Μαΐου 1484 υπογράφηκε συνθήκη στο Tόνγκερεν, σύμφωνα με την οποία η οικογένεια τού Λα Μαρκ έχασε τις αξιώσεις της στην επισκοπή, και υποστήριξε τον αγώνα της Λιέγης ενάντια στον Μαξιμιλιανό Α'  βασιλιά της Γερμανίας έναντι ανταμοιβής 30.000 λιβρών. Το κάστρο Μπουγιόν (Bouillon) ήταν υποθηκευμένο στον Γουλιέλμο μέχρι τη στιγμή της αποπληρωμής.

Το 1485 δέχθηκε ενέδρα κοντά στο Σιντ-Τράιντεν και οδηγήθηκε στο Μάαστριχτ, όπου αποκεφαλίστηκε στις 18 Ιουνίου 1485.

Ο εξάδελφος τού Γουλιέλμου, Εράρ τού Λα Μαρκ, έγινε πρίγκιπας-επίσκοπος από το 1506 έως το 1538.

Ο δισεγγονός του Γουλιέλμος Β΄ τού Λα Μαρκ ήταν σημαντικός ηγέτης των Επαιτών της θάλασσας (Gueux de mer) στον Ογδοηκονταετή Πόλεμο.

## Οικογένεια
Είχε τέκνο:
* Ιωάννης Α΄.
** Ιωάννης Β΄.
*** Γουλιέλμος Β΄  του Λα Μαρκ κύριος του Λυμέ.

## Πολιτιστικές επιρροές
Περιγράφεται από τον σερ Γουώλτερ Σκοτ ως "Γουλιέλμος, κόμης τού Λα Μαρκ", στο έργο του *[[Κουέντιν Ντάργουορντ|Quentin Durward]]*. 

## Σημειώσεις και παραπομπές


Κατηγορία:Οίκος του Λα Μαρκ
NGC 4098

Με την ονομασία **NGC 4098** καταγράφεται στον Νέο Γενικό Κατάλογο ζεύγος αλληλεπιδρώντων σπειροειδών γαλαξιών το οποίο απέχει 330 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Ουίλιαμ Χέρσελ (William Herschel) στις 26 Απριλίου 1785. Ο ίδιος κατέγραψε ξανά το ίδιο αντικείμενο στις 27 Δεκεμβρίου 1786, που καταγράφεται επίσης ως **NGC 4099**. Το NGC 4098 ανήκει στην Ομάδα γαλαξιών NGC 4065.

## Υπερκαινοφανής
Στις 25 Απριλίου 2015 ανακαλύφθηκε υποψήφιος υπερκαινοφανής αγνώστου τύπου που ονομάστηκε **SNhunt287** (PSN J12060084+2036183), was discovered in NGC 4098 on April 25, 2015.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Αλληλεπιδρώντες γαλαξίες
Κατηγορία:Σπειροειδείς γαλαξίες
4098
38365
07091
Κατηγορία:Κόμη Βερενίκης
Κατηγορία:Ομάδα γαλαξιών NGC 4065
+04-29-023
Brother Louie (τραγούδι)

Το ***Brother Louie*** είναι τραγούδι του γερμανικού ντουέτου Modern Talking, που κυκλοφόρησε ως το βασικό single από το τρίτο στούντιο άλμπουμ τους, *[[Ready for Romance]]* (1986). Ήταν το τέταρτο συνεχόμενο single του ντουέτου που έφτασε στην κορυφή του γερμανικού τσαρτ, μετά τα «You're My Heart, You're My Soul», «You Can Win If You Want» και «Cheri, Cheri Lady».

## Ιστορικό
Το «Brother Louie» κυκλοφόρησε στις 27 Ιανουαρίου 1986 και έφτασε στο  1 στις 3 Μαρτίου 1986 στη Γερμανία. Το single διατηρήθηκε τέσσερις εβδομάδες στην κορυφή και συνολικά 17 εβδομάδες στο γερμανικό chart. Στο Ηνωμένο Βασίλειο, έφτασε στο  4 στα charts και έγινε αργυρό για πωλήσεις άνω των 250.000 μονάδων. Το "Brother Louie" ήταν επίσης πιστοποιημένο ως αργυρό στη Γαλλία για την πώληση άνω των 250.000 μονάδων. 

Πιστεύεται ότι το τραγούδι γράφτηκε από τον Ντίτερ Μπόλεν για τον παραγωγό Λουί Ροντρίγκεζ, καθώς ήταν στενός συνεργάτης του Μπόλεν και δούλεψε σε πολλά από τα τραγούδια των Modern Talking.

Το 1998 και το 1999, λίγο μετά την επανένωση του ντουέτου, κυκλοφόρησαν περαιτέρω επανηχογραφήσεις του τραγουδιού, έκδοσης remix, με τους τίτλους «Brother Louie '98» και «Brother Louie '99». Οι νέες εκδόσεις ήταν επίσης επιτυχημένες, με την πρώτη να φτάνει στο top 20 των γερμανικών charts, στο οποίο έφτασε στο νούμερο 16. Κατετάγη 17η στην Αυστρία και 21η στην Ελβετία, ενώ έγινε χρυσό στη Γαλλία με πωλήσεις πάνω από 250.000 αντίτυπα.

## Μουσικό βίντεο
Το μουσικό βίντεο του «Brother Louie» σκηνοθετήθηκε από τον Pit Weyrich και περιέχει πλάνα από την επική ταινία του 1984 *[[Κάποτε στην Αμερική]]* (με αξιοσημείωτα έντονη έμφαση σε σκηνές της Τζένιφερ Κόνελι, παρά το γεγονός ότι ήταν ο πρώτος της κινηματογραφικός ρόλος και η ίδια ήταν μόλις 12 ετών κατά τη διάρκεια των γυρισμάτων, ενώ και η εμφάνισή της στην ταινία, ως νεαρή Ντέμπορα, ήταν σύντομη, έμφαση που θεωρήθηκε εκ των υστέρων ως προφητική για την μετέπειτα σπουδαία καριέρα της), διάσπαρτα με σκηνές όπου τα μέλη του συγκροτήματος παίζουν και ερμηνεύουν το τραγούδι σε μια σκηνή (πίστα) που περιβάλλεται από θαυμαστές τους, που βρίσκονται σε κατάσταση έντονου χορού. Επίσης, το μουσικό αυτό βίντεο είναι αξιοσημείωτο και για τα σουρεαλιστικά του οπτικά εφέ, που ήταν ιδιαίτερα εντυπωσιακά για τα στάνταρ του 1986.

## Track listings

 

 
## Τσαρτ

### Εβδομαδιαία

### Τέλος Χρονιάς

## Πιστοποιήσεις

## Παραπομπές


Κατηγορία:Τραγούδια των Modern Talking
Κατηγορία:Singles του 2020
Κατηγορία:Singles του 2017
Κατηγορία:Singles του 1999
Κατηγορία:Singles του 1998
Κατηγορία:Τραγούδια του 1986
Κατηγορία:Singles του 1986
NGC 4100

Ο **[[Νέος Γενικός Κατάλογος|NGC]] 4100** είναι σπειροειδής γαλαξίας στον αστερισμό Μεγάλη Άρκτο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 9 Μαρτίου 1788 και ανήκει στην Ομάδα γαλαξιών NGC 3992 του Σμήνους της Μεγάλης Άρκτου.

## Παραπομπές

## Αναφορές

## Εξωτερικοί σύνδεσμοι
* 

4100
Κατηγορία:Γαλαξίες του PGC
Κατηγορία:Γαλαξίες του UGC
Κατηγορία:Μεγάλη Άρκτος
Κατηγορία:Σπειροειδείς γαλαξίες
Κατηγορία:Ομάδα γαλαξιών Μ109
+08-22-068
Δαπτομυκίνη

H **δαπτομυκίνη** είναι ένα κυκλικό λιποπεπτίδιο το οποίο δρα εναντίον ενός ευρέως φάσματος Gram θετικών βακτηρίων συμπεριλαμβανομένου και του μεθικιλλίνη ευαίσθητου και ανθεκτικού σταφυλόκοκκου (MSSA/MRSA) και των ανθεκτικών στη βανκομυκίνη εντερόκοκκων (VRE). Η δαπτομυκίνη ανακαλύφθηκε στις αρχές της δεκαετίας του 1980 ενώ έλαβε άδεια υπό το εμπορικό όνομα Cubicin από τον FDA το 2003  και από τον EMA το 2006.

Οι ενδείξεις για την χρήση δαπτομυκίνης συμπεριλαμβάνουν τη θεραπεία δερματικών λοιμώξεων, και τη βακτηριαιμία από Staphylococcus aureus σε ασθενείς μεγαλύτερους του ενός έτους. Αρκετές μελέτες προτείνουν τη χρήση της δαπτομυκίνης σε υψηλές δόσεις για τη θεραπεία της βακτηριαιμίας, της ενδοκαρδίτιδας, της οστεομυελίτιδας και των προσθετικών συσκευών (ορθοπαιδικές, ενδοκαρδιακές, ενδαγγειακές) ή ξένων σωμάτων. Παρόλου που είναι ενεργή εναντίον του Streptococcus pneumoniae in vitro, η δράση της αναστέλλεται από τον επιφανειοδραστικό παράγοντα και για τον λόγο αυτό δεν είναι δραστική εναντίον λοιμώξεων του αναπνευστικού.

Η δαπτομυκίνη παρουσιάζει ταχεία εξαρτώμενη από τη συγκέντρωση βακτηριοκτόνο δράση in vitro η οποία συσχετίζεται με τον λόγο της επιφανείας κάτω από την καμπύλη προς την ελάχιστη ανασταλτική συγκέντρωση (AUC/MIC). O ακριβής μηχανισμός δράσης της δαπτομυκίνης δεν έχει ακόμα διευκρινιστεί. Απεκκρίνεται κυρίως από τους νεφρούς και έχει χρόνο ημίσειας ζωής που ποικίλλει από 7,5-9 ώρες και μικρό όγκο κατανομής περίπου 0,1 L/kg σε υγιή άτομα  με φυσιολογική νεφρική λειτουργία, ανεξαρτήτως της δόσης. Σε ασθενείς με σοβαρή νεφρική ανεπάρκεια ο όγκος κατανομής αυξάνεται σε περίπου 0,2 L/kg. H δαπτομυκίνη δεσμεύεται αντιστρεπτά από τις πρωτεΐνες του πλάσματος (κυρίως από την αλβουμίνη και την όξινη γλυκοπρωτεΐνη) σε ποσοστό 90-94%.

Οι ανεπιθύμητες δράσεις της δαπτομυκίνης περιλαμβάνουν μυοπάθεια και ραβδομυόλυση, ηωσινοφιλική πνευμονία και αναφυλακτικές αντιδράσεις υπερευαισθησίας. Άλλες ανεπιθύμητες δράσεις είναι η δυσκοιλιότητα,η κεφαλαλγία, η αυπνία και τα εξανθήματα. Σπάνιες περιπτώσεις περιφερικής νευροπάθειας έχουν παρατηρηθεί σε ασθενείς που τέθηκαν σε θεραπεία με δαπτομυκίνη. Λόγω της αυξημένης επίπτωσης της μυοπάθειας και της ραβδομυολυσης σε ασθενείς που λαμβάνουν δαπτομυκίνη συνίσταται ο εβδομαδιαίος έλεγχος της κρεατινικής φωσφωκινάσης (CPK). Συχνότερος έλεγχος προτείνεται σε ασθενείς με νεφρική ανεπάρκεια ή/και σε ασθενείς που λαμβάνουν αναστολείς της HMG CoA αναγωγάσης. Η ανάπτυξη ηωσινοφιλικής πνευμονίας έχει παρατηρηθεί 2 με 4 εβδομάδες μετά την έναρξη της θεραπείας.

## Παραπομπές


Κατηγορία:Αντιβιοτικά
Κατηγορία:Πεπτίδια
Κεφπροζίλη

Η **Kεφπροζίλη** (cefprozil) είναι ένα ημισυνθετικό αντιβιοτικό ευρέος φάσματος που χορηγείται από το στόμα και ανήκει στην ομάδα των κεφαλοσπορινών β' γενεάς. Η μικροβιοκτόνος δράση της κεφπροζίλης προκύπτει από αναστολή της σύνθεσης του μικροβιακού τοιχώματος.

## Ενδείξεις
Χρησιμοποιείται για την θεραπεία των ακόλουθων λοιμώξεων: του αναπνευστικού, του δέρματος, των μαλακών ιστών, της ουρολοίμωξης και των ωτορινολαρυγγικών, που προκαλούνται από S. pneumoniae, H. influenzae, staphylococci, S. pyogenes (group A beta-hemolytic streptococci), E. coli, Klebsiella sp, coagulase-negative staph.

## Φαρμακοδυναμική
Η Κεφπροζίλη είναι μια ημισυνθετική κεφαλοσπορίνη δεύτερης γενιάς η οποία χρησιμοποιείται για τη θεραπεία της μέσης ωτίτιδας, των λοιμώξεων των μαλακών μορίων και των λοιμώξεων του αναπνευστικού συστήματος.

## Μηχανισμός δράσης
Η Κεφπροζίλη, όπως και οι πενικιλλίνες, είναι ένα αντιβιοτικό β-λακτάμης. Με τη σύνδεση με συγκεκριμένες πρωτεΐνες δέσμευσης πενικιλλίνης (PBPs)  που βρίσκονται μέσα στο βακτηριακό κυτταρικό τοίχωμα αναστέλλει το τρίτο και τελευταίο στάδιο της σύνθεσης βακτηριακού κυτταρικού τοιχώματος. Η κυτταρική λύση στη συνέχεια μεσολαβείται από βακτηριακά αυτολυτικά ένζυμα κυτταρικού τοιχώματος όπως είναι οι αυτολυσίνες. Είναι πιθανό η Κεφπροζίλη να παρεμβαίνει σε έναν αναστολέα αυτολυσίνης.

Μεταβολισμός: κυρίως αποβάλλεται από τα νεφρά.

Όγκος διανομής:0,23 L/kg

Clearance: 3 mL/min/kg

## Τοξικότητα-ανεπιθύμητες ενέργειες
Εφάπαξ από του στόματος δόσεις Κεφπροζίλης των 5.000 mg/kg δεν προκάλεσαν θνησιμότητα ή στοιχεία τοξικότητας σε ενήλικες απογαλακτισμένους ή νεογνικούς αρουραίους ή σε ενήλικες ποντικούς. Μια εφάπαξ από το στόμα δόση 3.000mg/kg προκάλεσε διάρροια και απώλεια όρεξης σε πιθήκους cynomologus, αλλά όχι θνησιμότητα. 

Οι πιο συχνές ανεπιθύμητες ενέργειες ήταν αυξημένες ηπατικές εργαστηριακές τιμές (συμπεριλαμβανομένων των AST και ALGT), ζάλη, ηωσινοφιλία, εξάνθημα από πάνα και επιμόλυνση, κνησμός των γεννητικών οργάνων, κολπίτιδα, διάρροια, ναυτία, έμετος, και κοιλιακό άλγος. 

## Αλληλεπιδράσεις με τρόφιμα
Η λήψη γίνεται με ή χωρίς φαγητό. Η απορρόφηση δεν επηρεάζεται από τα τρόφιμα.

## Οργανισμοί που προσβάλλονται
Εντερικά βακτήρια και άλλα ευβακτήρια.

## Παραπομπές


Κατηγορία:Αντιβιοτικά κεφαλοσπορίνης
Κατηγορία:Φαινόλες
Semovente da 47/32

Το **Semovente L. 40 da&nbsp;47/32 ** ήταν ιταλικό αυτοκινούμενο πυροβόλο του Β' Παγκοσμίου Πολέμου. Δημιουργήθηκε με την τοποθέτηση του αντιαρματικού πυροβόλου Cannone da&nbsp;47/32 των 47&nbsp;mm σε ανοιχτή  κιβωτιόσχημη υπερκατασκευή πάνω στο σασί του ελαφρού άρματος L6/40. Ορισμένα κατασκευάστηκαν ως άρματα διοίκησης με ασύρματο αντί για το κύριο πυροβόλο. Σε αυτή την έκδόση χρησιμοποιήθηκε ένα πολυβόλο των 8&nbsp;mm καμουφλαρισμένο ως το κύριο πυροβόλο ώστε να μοιάζουν με κανονικά Semovente 47/32. Η παραγωγή ξεκίνησε το 1941 και κατασκευάστηκαν περίπου 300 συνολικά. Έδρασαν στη Βόρεια Αφρική αλλά και με τις ιταλικές δυνάμεις στο Ανατολικό Μέτωπο.

Παρόλο που το πυροβόλο των 47&nbsp;mm ήταν επαρκές για τα δεδομένα του 1941, όταν τα *Semoventi* έφτασε στο πεδίο της μάχης ήταν ήδη ξεπερασμένα και αναποτελεσματικά ενάντια στα μέσα άρματα μάχης των Συμμάχων.

Έπειτα από την ιταλική συνθηκολόγηση τον Σεπτέμβριο του 1943, ο γερμανικός στρατός επέταξε όλα τα Semovente&nbsp;47/32 που μπορούσε για δική του χρήση, αποδίδοντας στον συγκεκριμένο τύπο την ονομασία StuG L6 47/32 630(i). Οι Γερμανοί παραχώρησαν μερικά από τα άρματα αυτά σε χώρες-δορυφόρους του Τρίτου Ράιχ όπως το Ανεξάρτητο Κράτος της Κροατίας.

## Εκδόσεις
;
:Βασική έκδοση παραγωγής.

;Carro comando plotone per semovente da 47/32
:Άρμα διοίκησης ουλαμού αυτοκινούμενων πυροβόλων το οποίο διέθετε έναν ασύρματο και διατηρούσε το αντιαρματικό πυροβόλο αλλά με μειωμένη αναχορηγία βλημάτων.

;Carro comando compagnia per semovente da 47/32
:Άρμα διοίκησης ίλης αυτοκινούμενων πυροβόλων με δύο ασυρμάτους και πολυβόλο στη θέση του κύριου πυροβόλου.

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Κατηγορία:Αυτοκινούμενα πυροβόλα
Θήραμα (ταινία, 2022)

Το ***Θήραμα*** (πρωτότυπος αγγλικός τίτλος: ***Prey***) είναι μια αμερικανική ταινία δράσης επιστημονικής φαντασίας του 2022 στο franchise ''Κυνηγός''. Είναι η πέμπτη δόση και είναι ένα πρίκουελ των τεσσάρων πρώτων ταινιών, και διαδραματίζεται στις Μεγάλες Πεδιάδες το 1719. Η ταινία είναι σε σκηνοθεσία Νταν Τράχτενμπεργκ και σενάριο Πάτρικ Άισον. Πρωταγωνιστούν οι Άμπερ Μιντθούντερ, Ντακότα Μπίβερς, Ντέιν Ντιλιέγκρο, Μισέλ Θρας, Στόρμι Κιπ,  Τζούλιαν Μπλακ Άντελοουπ και Μπένετ Τέιλορ.

Η ανάπτυξη της ταινίας ξεκίνησε κατά την παραγωγή του *Κυνηγός* (2018), όταν ο παραγωγός Τζον Ντέιβις προσεγγίστηκε από τους Τράχτενμπεργκ και Άισον, με μια ιδέα που είχαν αναπτύξει από το 2016. Στα τέλη του 2020, ο τίτλος της ταινίας αποκαλύφθηκε ότι ήταν η κωδική ονομασία για την πέμπτη δόση του franchise. Τα γυρίσματα πραγματοποιήθηκαν γύρω από το Κάλγκαρι το καλοκαίρι του 2021, με ολόκληρη την ταινία να έχει γυριστεί στα αγγλικά και ορισμένες σκηνές να έχουν γυριστεί επίσης στο Κομάντσι. Οι υπόλοιπες σκηνές μεταγλωττίστηκαν σε Κομάντσι από το καστ, επαναλαμβάνοντας τους ρόλους τους. Η ταινία είναι η πρώτη μεγάλου μήκους ταινία που έχει πλήρη μεταγλώττιση στη γλώσσα Κομάντσι.

Το *Θήραμα* έκανε πρεμιέρα στο San Diego Comic-Con στις 21 Ιουλίου 2022 και κυκλοφόρησε από την 20th Century Studios ως πρωτότυπη ταινία Hulu στις Ηνωμένες Πολιτείες και στο Disney+ Star διεθνώς στις 5 Αυγούστου. Η ταινία έλαβε θετικές κριτικές από τους κριτικούς, με επαίνους για τις σκηνές δράσης του, την ερμηνεία της Μιντθούντερ, τη φωτογραφία, τη σκηνοθεσία του Τράχτενμπεργκ και το κάστινγκ των ιθαγενών, με πολλούς κριτικούς να το αποκαλούν ως την καλύτερη ταινία του franchise μετά από την πρώτη ταινία. Μια συνέχεια βρίσκεται σε ανάπτυξη.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανικές ταινίες της δεκαετίας 2020
Κατηγορία:Ταινίες παραγωγής 20th Century Studios
Κατηγορία:Ταινίες του 2022
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Περιπέτεια επιστημονικής φαντασίας (ταινίες)
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Ταινίες γυρισμένες στο Μεξικό
Κατηγορία:Αγγλόφωνες ταινίες
Κατηγορία:Περιπετειώδεις ταινίες τρόμου
Κατηγορία:Ταινίες του Disney+
Κατηγορία:Ταινίες πρίκουελ
Λιναγλιπτίνη

Η **λιναγλιπτίνη** (διατίθεται με την εμπορική ονομασία *Trajenta*) είναι ένας από του στόματος αναστολέας της διπεπτυδιλικής πεπτιδάσης 4 (DPP-4), που χορηγείται για τη θεραπεία του σακχαρώδη διαβήτη τύπου 2, σε συνδυασμό με άσκηση και διατροφή. Μέσω της αναστολής του ενζύμου DPP-4, το οποίο είναι υπεύθυνο για την αδρανοποίηση των ορμονών ινγκρετίνης, όπως η GLP-1 και η GIP, παρατείνεται η δράση των ινγκρετινών. Οι GLP-1 και GIP επάγουν την απελευθέρωση της ινσουλίνης από τα β-παγκρεατικά κύτταρα μετά τη λήψη τροφής και παράλληλα αναστέλλουν την απελευθέρωση του γλυκαγόνου στο ήπαρ. Η λιναγλιπτίνη χρησιμοποιείται είτε ως μονοθεραπεία (*Trajenta*) είτε σε συνδυασμό με μετφορμίνη (*Jentadueto*) ή με εμπαγλιφοζίνη (*Glyxambi*).

Μία από του στόματος δόση λιναγλιπτίνης (5&nbsp;mg) απεκκρίνεται αναλλοίωτη κυρίως μέσω των κοπράνων ( ~80%), ενώ μικρό ποσοστό (~5%) αποβάλλεται μέσω των ούρων. Ο κύριος μεταβολίτης της στο πλάσμα είναι ο CD1790.

Μία από τις ανεπιθύμητες ενέργειες της λιναγλιπτίνης είναι ο πιθανός πόνος στις αρθρώσεις. Αντενδείκνυται για τη θεραπεία του σακχαρώδη διαβήτη τύπου 1 ή τη διαβητική κετοξέωση.

## Παραπομπές


Κατηγορία:Αντιδιαβητικά φάρμακα
Κατηγορία:Κιναζολίνες
Scirocco (αντιτορπιλικό)

Το ***Scirocco*** ήταν ένα από τα τέσσερα αντιτορπιλικά κλάσης *[[Αντιτορπιλικό κλάσης Maestrale|Maestrale]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930. Ολοκληρώθηκε το 1934 και έλαβε μέρος σε επιχειρήσεις στον Β΄ Παγκόσμιο Πόλεμο.

## Περιγραφή

Τα αντιτορπιλικά της κλάσης *Maestrale* ναυπηγήθηκαν βάσει εντελώς νέου σχεδίου που αναπτύχθηκε προκειμένου να επιλυθούν τα προβλήματα ευστάθειας που αντιμετώπιζαν τα προγενέστερα πλοία της κλάσης *[[αντιτορπιλικό κλάσης Folgore|Folgore]]*. Είχαν ολικό μήκος 106,7&nbsp;m, πλάτος 10,15&nbsp;m και μέσο βύθισμα 3,31&nbsp;m το οποίο έφθανε στα 4,3&nbsp;m με πλήρες φορτίο. Το εκτόπισμά τους ανέρχονταν σε 1640&nbsp;t (1610&nbsp;LT) με κανονικό φορτίο και έφθανε στους 2243&nbsp;t (2208&nbsp;LT) με πλήρες. Το πλήρωμά τους την περίοδο του πολέμου αποτελούνταν από 190 αξιωματικούς και ναύτες.

Το προωστικό σύστημά τους μπορούσε να αποδώσει έως και 44000&nbsp;shp, χάρη στους οποίους μπορούσαν να φτάσουν σε μέγιστη ταχύτητα πλεύσης 32-33&nbsp;kn σε πραγματικές συνθήκες. Η ακτίνα δράσης ανέρχονταν σε 2600-2800&nbsp;ναυτικά μίλια με ταχύτητα πλεύσης 18&nbsp;kn και στα 690&nbsp;ναυτικά μίλια με ταχύτητα 33&nbsp;kn.

Ο κύριος οπλισμός αποτελούνταν από δύο ζεύγη πυροβόλων των 120&nbsp;mm που ήταν εγκατεστημένα σε ένα πύργο μπροστά και ακόμη έναν πίσω από την υπερκατασκευή. Διέθεταν επίσης δύο πυροβόλα των 120&nbsp;mm που έβαλαν βλήματα φωτισμού/ανάδειξης στόχων (star-shells) καθώς και δύο τρίδυμους τορπιλοσωλήνες των 533&nbsp;mm. Αντιαεροπορική προστασία παρείχαν τέσσερα πολυβόλα των 13,2&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, διέθεταν δύο εκτοξευτές βομβών βυθού. Μπορούσαν επίσης να μεταφέρουν έως και 56&nbsp;νάρκες.

## Σημειώσεις


## Παραπομπές


## Βιβλιογραφία
*
*
*
*
*

Κατηγορία:Αντιτορπιλικά κλάσης Maestrale
Κατηγορία:Ιταλικά αντιτορπιλικά του Β΄ Παγκοσμίου Πολέμου
Νιρματρελβίρη

Η **νιρματρελβίρη** (αγγλ. Nirmatrelvir) είναι ένας εκλεκτικός αναστολέας της 3C-like πρωτεάσης του ιού SARS-CoV-2 και χορηγείται για την αντιμετώπιση ήπιων έως μέτριων συμπτωμάτων της COVID-19. Εξαιτίας του ταχέος μεταβολισμού της συγχορηγείται με τη ριτοναβίρη (Ritonavir), η οποία ως ισχυρός αναστολέας του κυτοχρώματος CYP3A4 λειτουργεί ως φαρμακοενισχυτής (booster). Στις κλινικές μελέτες που πραγματοποιήθηκαν η νιρματρελβίρη φάνηκε αποτελεσματική στη μείωση των εισαγωγών στα νοσοκομεία και των θανάτων σε ασθενείς με αυξημένη πιθανότητα παρουσίασης επιπλοκών της νόσου, ενώ ταυτόχρονα παρουσίασε καλή συνολική ασφάλεια. Παρ' όλ' αυτά πρόσφατες in-vitro μελέτες έδειξαν ότι ο SARS-CoV-2 είναι δυνατόν να παρουσιάσει αντίσταση στη νιρματρελβίρη.

Tο συνδυαστικό σκεύασμα νιρματρελβίρης/ριτοναβίρης της εταιρίας Pfizer υπό την εμπορική ονομασία Paxlovid έλαβε 'έγκρίση υπό όρους' από τον Ευρωπαϊκό Οργανισμό Φαρμάκων στις 28.01.2022 τελώντας υπό συμπληρωματική παρακολούθηση για την αναφορά τυχόν ανεπιθύμητων ενεργείών.

H Eλληνική Εταιρία Λοιμώξεων στις κατευθυντήριες οδηγίες που εξέδωσε τον Οκτώβριο του 2022 συνιστά τη χορήγηση του φαρμάκου σε όσους ασθενείς βρίσκονται σε ομάδες υψηλού κινδύνου και εμφανίζουν ήπια έως μέτρια συμπτώματα της νόσου COVID-19.

## Πηγές


Κατηγορία:Αντιιικά φάρμακα
Κατηγορία:Πυρρολιδίνες
Κατηγορία:Νιτρίλια
Κατηγορία:Αμίδια
Κατηγορία:Οργανικές ενώσεις φθορίου
Αναστάζεφ (Βοεβοδάτο Λοτζ)

Το **Αναστάζεφ** (πολωνικά: Anastazew) είναι χωριό στη διοικητική περιφέρεια της Γκμίνα Παζέντσεφ, στο Πόβιατ Ζγκιες του Βοεβοδάτου Λοτζ στην κεντρική Πολωνία. Απέχει περίπου 6 χιλιόμετρα νότια του Παζέντσεφ, 17 χιλιόμετρα δυτικά του Ζγκιες και 23 χιλιόμετρα βορειοδυτικά της πρωτεύουσας του βοεβοδάτου, Λοτζ.

## Παραπομπές


Κατηγορία:Χωριά της Πολωνίας
Κοίλα (Αρκαδία)

Η **Κοίλα** ήταν αρχαία πόλη-κράτος στην Αρκαδία της Ελλάδας. Η ακριβής τοποθεσία της δεν είναι γνωστή.

Λίγα πράγματα είναι γνωστά σχετικά με την πόλη της Κοίλας. Παρά το γεγονός πως η συγκεκριμένη πόλη κατατάσσεται από τη σύγχρονη ακαδημαϊκή βιβλιογραφία ως πόλη-κράτος, ωστόσο, η ακριβής κατάταξή της παραμένει άγνωστη. Η συγκεκριμένη κατάταξη οφείλεται, κυρίως, στην ύπαρξη θεωροδόκου εντός της πόλεως, αξίωμα το οποίο σχετιζόταν με την αρχαία εορταστική αθλητική διοργάνωση των Πυθίων, η οποία λάμβανε χώρα στους Δελφούς.

## Παραπομπές


Κατηγορία:Αρχαίες ελληνικές πόλεις-κράτη
Κατηγορία:Πόλεις της αρχαίας Αρκαδίας
Ότο Βίλχελμ Χέρμαν φον Άμπιχ

Ο **Ότο Βίλχελμ Χέρμαν φον Άμπιχ** (, 11 Δεκεμβρίου 1806 – 1 Ιουλίου 1886) ήταν Γερμανός ορυκτολόγος και γεωλόγος. Ήταν τακτικό μέλος της Ακαδημίας Επιστημών της Αγίας Πετρούπολης (επίτιμο μέλος από το 1866).

## Βιογραφία
Γεννήθηκε στο Βερολίνο και σπούδασε στο πανεπιστήμιο της πόλης. Το πρώτο του επιστημονικό έργο σχετίζεται με τον σπινέλιο και άλλα ορυκτά. Αργότερα πραγματοποίησε ειδικές μελέτες για τις φουμαρόλες, για τα αποθέματα ορυκτών γύρω από τις ηφαιστειακές πηγές και για τη δομή των ηφαιστείων. Το 1842 διορίστηκε καθηγητής ορυκτολογίας στο Πανεπιστήμιο του Ντόρπατ (Τάρτου) και στο εξής ασχολήθηκε με τη γεωλογία και την ορυκτολογία της Ρωσικής Αυτοκρατορίας. Διαμένοντας για κάποιο διάστημα στην Τιφλίδα, ερεύνησε τη γεωλογία των Αρμενικών υψιπέδων (ο όρος αυτός εισήχθη από τον Άμπιχ) και του Καυκάσου. Το 1844 και το 1845 ανέβηκε αρκετές φορές στο ηφαίστειο Αραράτ, μελέτησε το γεωλογικό γεγονός του 1840 που είχε ως επίκεντρο το Αραράτ (χωριό Ακορί). Το 1877 αποσύρθηκε στη Βιέννη, όπου και πέθανε αργότερα. Το ορυκτό αβιχίτης ονομάστηκε προς τιμήν του.

## Έργα
* *Vues illustratives de quelques phenomenes geologiques, prises sur le Vesuve et l'Etna, pendant les annees 1833 et 1834* (*Ενδεικτικές απόψεις ορισμένων γεωλογικών φαινομένων, που ελήφθησαν στον Βεζούβιο και την Αίτνα, κατά τα έτη 1833 και 1834*, Βερολίνο, 1836)
* *Ueber die Natur und den Zusammenhang der vulcanischen Bildungen* (*Για τη φύση και το πλαίσιο των ηφαιστειακών σχηματισμών*, Μπραουνσβάιγκ, 1841)
* *Geologische Forschungen in den Kaukasischen Ländern* (*Γεωλογική έρευνα στις χώρες του Καυκάσου*, 3 τόμοι, Βιέννη, 1878, 1882 και 1887)

## Παραπομπές


Κατηγορία:Γερμανοί γεωλόγοι
Κατηγορία:Μέλη της Πρωσικής Ακαδημίας Επιστημών
Κατηγορία:Ορυκτολόγοι
Το Κάλεσμα του Κούκου

***Το Κάλεσμα του Κούκου*** (*The Cuckoo's Calling*) είναι ένα αστυνομικό μυθιστόρημα της Τζ. Κ. Ρόουλινγκ, το οποίο εκδόθηκε με το ψευδώνυμο Ρόμπερτ Γκάλμπρεϊθ, και είναι το πρώτο βιβλίο της λογοτεχνικής σειράς Κόρμοραν Στράικ, με πρωταγωνιστή τον ντετέκτιβ Κόρμοραν Στράικ.

Το βιβλίο δημοσιεύτηκε για πρώτη φορά στο Ηνωμένο Βασίλειο και στις ΗΠΑ στις 4 Απριλίου του 2013. Στην Ελλάδα κυκλοφόρησε για πρώτη φορά στις 21 Νοεμβρίου του ίδιου έτους από τις εκδόσεις Ψυχογιός.

## Υπόθεση
Ένα άτομο, ονόματι Λούλα Λάντρι, το οποίο είναι σούπερ μόντελ, πέφτει από το χιονισμένο μπαλκόνι του σπιτιού της.Όλοι υποθέτουν ότι αυτοκτόνησε. Μόνο ο αδελφός της διατηρεί τις αμφιβολίες του και αναθέτει στον ντετέκτιβ Κόρμοραν Στράικ να διερευνήσει την υπόθεση.Ο Στράικ είναι βετεράνος πολέμου, με σωματικά και ψυχολογικά τραύματα, και η ζωή του είναι ένα χάος. Η υπόθεση αυτή μπορεί να τον βοηθήσει να σταθεί στα πόδια του οικονομικά, αλλά θα κληθεί να καταβάλει προσωπικό τίμημα. Ωστόσο, ο ίδιος θε δει ότι όσο περισσότερο βυθίζεται στον περίπλοκο κόσμο της Λούλα, τόσο πιο σκοτεινά και επικίνδυνα αποδεικνύονται τα πράγματα.

## Παραπομπές


## Εξωτερικοί σύνδεσμοι
* Το Κάλεσμα του Κούκου στο Little, Brown and Company

Κ
Κατηγορία:Μυθιστορήματα της Τζ. Κ. Ρόουλινγκ
Κατηγορία:Μυθιστορήματα του 2013
Τέρμε (ποταμός)

μικρογραφία|Άποψη της περιοχής, με φόντο τη Μαύρη Θάλασσα
Ο **Τέρμε** (τουρκικά: Terme Çayı, ελληνιστική κοινή: Θερμώδων) είναι μικρός ποταμός στην Επαρχία Σαμψούντας της Τουρκίας, ο οποίος εκβάλλει στη Μαύρη Θάλασσα. Οι πηγές του βρίσκονται στις Ποντιακές Άλπεις. Διασχίζει την εύφορη πεδιάδα της Τσαλσάμπα (Θεμίσκυρα) μέχρι το χωριό Σαλιπάζαρι, όπου χωρίζεται σε τρεις παραπόταμους. Η πόλη Τέρμε (Θέρμαι) βρίσκεται επί του ποταμού, περίπου 5 χλμ. από τις εκβολές του.

Στην ελληνική μυθολογία, ο Θερμώδων ήταν η τοποθεσία της πεδιάδας και της πρωτεύουσας, της Θεμίσκυρας, όπου κατοικούσαν οι Αμαζόνες.

## Παραπομπές


Κατηγορία:Ποταμοί της Τουρκίας
Κομνήνειο Ημαθίας

Το **Κομνήνειο** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Το Κομνήνειο βρίσκεται στα βόρεια του ποταμού Αλιάκμονα, στους ανατολικούς πρόποδες του όρους Βέρμιο σε υψόμετρο 450 μέτρα ενώ απέχει περίπου 11 χλμ. Δ. από τη Βέροια (έδρα του δήμου) και 81 χλμ. Δ.-ΝΔ. από τη Θεσσαλονίκη. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 26 οικογένειες (95 άτομα) προσφύγων και είχε χαρακτηριστεί αμιγώς προσφυγικό.

Aναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1926 με την παλιά ονομασία από την περίοδο της τουρκοκρατίας ως *Κουμανίτσιο* να προσαρτάται στην τότε κοινότητα Τόπλιανης. Το 1940 το όνομα του διορθώθηκε σε Κομνήνειον. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τον Τριπόταμο και το Κάτω Κομνήμειο αποτελούν την κοινότητα Τριποτάμου η οποία υπάγεται στη Δημοτική Ενότητα Βέροιας του Δήμου Βέροιας ενώ σύμφωνα με την απογραφή του 2011 απογράφησαν 70 κάτοικοι. Οι απογραφές πληθυσμού μετά τον Β΄ Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Αέριο σύνθεσης

Το **αέριο σύνθεσης** είναι αέριο μίγμα υδρογόνου και μονοξειδίου του άνθρακα που χρησιμοποιείται ευρέως στη χημική βιομηχανία για την παραγωγή κύριων χημικών όπως μεθανόλη και αμμωνία. Το αέριο σύνθεσης παράγεται ώς επι το πλείστων απο φυσικό αέριο μέσω της καταλυτικής αναμόρφωσης με ατμό ή της μερικής οξείδωσης με οξυγόνο του μεθανίου.

Η μετατροπή του μεθανίου σε αέριο σύνθεσης παρουσία ατμού λαμβάνει χώρα κατά κύριο λόγο  μέσω της χημικής αντίδρασης αναμόρφωσης με ατμό:

CH4 + H2O  →  CO + 3 H2

και της αντίδρασης μετάθεσης (water gas shift reaction):

CO + H2O  →  CO2 + H2

Ενώ η μετατροπή του μεθανίου παρουσία οξυγόνου λαμβάνει χώρα  μέσω της αντίδρασης μερικής  οξείδωσης;

CH4 + 1/2 O2  →  CO + 2 H2

Η αναμόρφωση με ατμό είναι ισχυρά ενδόθερμη αντίδραση και απαιτεί 206 kJ/mol  ενώ οι αντιδράσεις  μετάθεσης και μερικής οξείδωσης είναι εξώθερμες αντιδράσεις εκλύωντας 41kJ και 284kJ/mol αντίστοιχα. Συμφωνα με την αρχή Le Chatelier  οι αντιδράσεις αναμόρφωσης με ατμό και μερικής οξείδωσης δεν ευνοούνται  σε ένα σύστημα με υψηλή πίεση επειδή έχουν ως αποτέλεσμα την αύξηση του αριθμού των mol. Επειδή όμως οι περισσότερες εφαρμογές του αερίου σύνθεσης απαιτούν υψηλές πιέσεις  (π.χ σύνθεση μεθανόλης, 50-100 bar ) επιλέγεται στην βιομηχανία η παραγωγή του να γίνεται σε υψηλή πίεση.

## Παραπομπές


## Πηγές
* Chemical Process Technology, 2nd Edition, Jacob A. Moulijn, Michiel Makkee, Annelies E. van Diepen, ISBN 978-1-444-32025-1

Κατηγορία:Ενώσεις υδρογόνου
Κατηγορία:Ενώσεις άνθρακα
Ρίβερτον

Το **Ρίβερτον** είναι πόλη στο Ουαϊόμινγκ των ΗΠΑ. Σύμφωνα με απογραφή του 2020, η πόλη είχε πληθυσμό 10.682 κατοίκων, καθιστώντας την την μεγαλύτερη πόλη στην Κομητεία Φρεμόντ.

## Ιστορία
Η πόλη ιδρύθηκε το 1906. Ονομάστηκε *Ρίβερτον*, καθώς στην περιοχή συναντιούνται τέσσερις ποταμοί. 

Τον Αύγουστο του 2017 παρατηρήθηκε έκλειψη ηλίου από το Ρίβερτον.

## Δημογραφικά στοιχεία

### Απογραφή 2010
Σύμφωνα με την απογραφή του 2010, στην πόλη ζούσαν 10.615 άτομα, υπήρχαν 4.252 νοικοκυριά, καθώς και 2.600 οικογένειες. 

Από τα 4.252 νοικοκυριά το 31% είχε παιδιά κάτω των 18 ετών, το 43.2% ήταν παντρεμένα ζευγάρια. Το 18% ήταν μονογονεϊκές οικογένειες.

## Παραπομπές



Κατηγορία:Πόλεις του Ουαϊόμινγκ
Ναός της Ντάκκα

O ελληνορωμαϊκός αιγυπτιακός **ναός της Ντάκκα** χτίστηκε στην n αρχαία πόλη Ψέλχις στην Κάτω Νουβία, 56 χλμ. νότια του Ασουάν  αφιερωμένος στον Θωθ, τον θεό της σοφίας στο αρχαίο αιγυπτιακό πάνθεον. Ο ναός ήταν αρχικά ένα μικρό κτήριο με μία αίθουσα, που οικοδομήθηκε για πρώτη φορά τον 3ο αιώνα π.Χ. από έναν Μεροΐτη βασιλιά ονόματι Εργαμένης Β' σε συνεργασία με τον Πτολεμαίο Δ' ο οποίος πρόσθεσε έναν προθάλαμο και μια δομή πύλης. Ο Πτολεμαίος Θ ́ «διηύρυνε στη συνέχεια τον ναό προσθέτοντας έναν πρόναο με δύο σειρές πιθανώς τριών κιόνων». Κατά τη ρωμαϊκή περίοδο, οι αυτοκράτορες Αύγουστος και Τιβέριος διηύρυναν περαιτέρω τη δομή με «την προσθήκη, στο πίσω μέρος, ενός δεύτερου ιερού καθώς και εσωτερικού και εξωτερικού περιβόλου με μεγάλο πυλώνα. Το ιερό περιείχε έναν ναό από γρανίτη». Ο **Ναός της Ντάκκα** μετατράπηκε σε φρούριο ναού από τους Ρωμαίους και περιβαλλόταν από πέτρινο τοίχο, μήκους 270 επί 444 μέτρα, με είσοδο κατά μήκος του Νείλου.

## Παραπομπές


## Εξωτερικοί σύνδεσμοι
* 

Κατηγορία:Αρχαιολογικοί τόποι στην Αίγυπτο
Κατηγορία:Αρχαίοι αιγυπτιακοί ναοί
Χοσέ ντε Σαν Μαρτίν (Τσουμπούτ)

Το **Χοσέ ντε Σαν Μαρτίν** () είναι πόλη στην επαρχία Τσουμπούτ της Αργεντινής. Αποτελεί την έδρα του νομού Τεχουέλτσες. Έχει 1.612 κατοίκους σύμφωνα με την απογραφή του 2010.

Η πόλη πήρε το όνομά της από τον Χοσέ ντε Σαν Μαρτίν, τον Αργεντινό στρατηγό που απελευθέρωσε την Αργεντινή από την ισπανική αποικιοκρατία.

Η πόλη διαθέτει αεροδρόμιο .

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αργεντινής
Let's Talk About Love (άλμπουμ)

Το ***Let's Talk About Love*** είναι το δεύτερο στούντιο άλμπουμ του γερμανικού ντουέτου Modern Talking, που κυκλοφόρησε στις 14 Οκτωβρίου 1985 από τη Hansa Records. Το άλμπουμ έφτασε στο  2 στη Γερμανία, περνώντας τέσσερις εβδομάδες σε αυτή τη θέση. Αφού πέρασε 11 εβδομάδες εντός των κορυφαίων 10 και 44 εβδομάδων συνολικά στο γερμανικό chart,  κέρδισε τελικά μια πλατινένια πιστοποίηση από την Bundesverband Musikindustrie (BVMI) για αποστολές άνω των 500.000 αντιτύπων στη Γερμανία. 

Το μοναδικό  single του άλμπουμ, "Cheri, Cheri Lady", πέρασε τέσσερις εβδομάδες στην κορυφή του γερμανικού τσαρτ για τα single,  ενώ ήταν επίσης στην κορυφή των τσαρτ στην Αυστρία, τη Νορβηγία και την Ελβετία. 

## Track listing

## Προσωπικό
* Ντίτερ Μπόλεν – παραγωγή, διασκευές
* Γκερντ Τρατζ – φωτογραφίες καλλιτεχνών
* Αντρεας Γκρασλ – φωτογραφίες καλλιτεχνών
* Μανφρεντ Βόρσταιν – καλλιτεχνική διεύθυνση, σχεδιασμός φωτογραφιών

## Τσαρτ

### Εβδομαδιαία

### Τέλος Χρονιάς

### Πιστοποιήσεις

## Παραπομπές


Κατηγορία:Άλμπουμ του 1985
Κατηγορία:Σελίδες με πηγές CS1 στα Ισπανικά (es)
Κατηγορία:Σελίδες με πηγές CS1 στα Γερμανικά (de)
Κατηγορία:Δισκογραφία των Modern Talking
Ντουλούθ

Η **Ντουλούθ** (αγγλικά: Duluth) είναι πόλη-λιμάνι στην πολιτεία της Μινεσότας των ΗΠΑ και έδρα της κομητείας του Σαιντ Λούις. Βρίσκεται στη Λίμνη Σουπίριορ στην Περιοχή Άρροουχεντ της Μινεσότας· η πόλη αποτελεί κόμβος για τη ναυτιλία εμπορευμάτων. Τα εμπορεύματα που αποστέλλονται από το λιμάνι της Ντουλούθ περιλαμβάνουν άνθρακα, σιδηρομετάλλευμα, σιτηρά, ασβεστόλιθο, τσιμέντο, αλάτι, ξυλοπολτό, χαλύβδινο πηνίο και εξαρτήματα ανεμογεννητριών. Η Ντουλούθ βρίσκεται νότια της Οροσειράς Άιρον και του Boundary Waters Canoe Area Wilderness.

Η Ντουλούθ πήρε το όνομά της από τον Ντανιέλ Γκρεϊσολόν, Σιέρ ντου Λου, τον πρώτο γνωστό Ευρωπαίο εξερευνητή της περιοχής. Ο πληθυσμός ήταν 86.697 στην απογραφή του 2020, καθιστώντας την την πέμπτη μεγαλύτερη πόλη της Μινεσότας. Η Ντουλούθ σχηματίζει μητροπολιτική περιοχή με το γειτονικό Σουπήριορ του Ουισκόνσιν. Οι δύο πόλεις ονομάζονται συνήθως Δίδυμοι Λιμένες.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μινεσότα
Κατηγορία:Έδρες κομητειών της Μινεσότα
Επισκοπή Φωτικής

Η **Επισκοπή Φωτικής** ήταν επισκοπή του Οικουμενικού Πατριαρχείου στην σημερινή Ήπειρο. Έδρα της ήταν η πόλη Φωτική της Παλαιάς Ηπείρου κοντά στην σημερινή Παραμυθιά Θεσπρωτίας.

## Ιστορικά στοιχεία
Η Επισκοπή δημιουργήθηκε πιθανότατα τον 5ο αιώνα και αρχικά ανήκε στην Μητρόπολη Νικοπόλεως . Έπειτα προσαρτήθηκε στην Μητρόπολη Ναυπάκτου και Αιτωλίας έκτη τη τάξη. 

Τον 10ο αιώνα η Επισκοπή πνευματικά με διάταγμα του Βασίλειου Β' περνά στην πνευματική δικαιοδοσία του Αρχιεπίσκοπου Αχρίδος και Βουλγαρίας. Από τον 10-11ο αιώνα η έδρα της επισκοπής μετακινείται στην κοντινή Βελλά, η επισκοπή αναφέρεται και Βελλάς το 1233 για πρώτη φορά ως τα τέλη του 13ου αιώνα όπου συνεχίζει να υπάρχει ως Φωτικής ή  Βελλάς. Από τον 13ο αιώνα η έδρα της μεταφέρεται στην Μονή Βελλάς. 

Από τα τέλη του 17ου - αρχές 18ου αιώνα ο τίτλος του επισκόπου δίνεται τιμητικά από τον Επίσκοπο Άρτας, ως τον 18ο αιώνα που συγχωνεύτηκε στην Επισκοπή Παραμυθιάς.

### Επισκοπικός κατάλογος

## Παραπομπές


## Πηγές
* Τσόδουλος, Κωνσταντίνος , Η περιοχή της Παραμυθιάς (Φωτική - Άγιος Δονάτος) στους μέσους χρόνους, Πανεπιστήμιο Ιωαννίνων. Σχολή Φιλοσοφική. Τμήμα Ιστορίας και Αρχαιολογίας

Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Νικοπόλεως
Κατηγορία:Ιερά Μητρόπολις Ναυπάκτου και Αγίου Βλασίου
Ρότσεστερ (Μινεσότα)

Το **Ρότσεστερ** (αγγλικά: Rochester) είναι πόλη στην πολιτεία της Μινεσότα των ΗΠΑ και η έδρα της κομητείας Όλμστεντ. Είναι χτισμένη σε λόφους στη νότια διακλάδωση του ποταμού Ζούμπρο στη νοτιοανατολική Μινεσότα. Στην πόλη βρίσκεται η Κλινική Μέιγιο (Mayo Clinic). 

Στην απογραφή του 2020, η πόλη είχε πληθυσμό 121.395 κατοίκους, καθιστώντας την την τρίτη μεγαλύτερη πόλη της Μινεσότας. Η μητροπολιτική περιοχή του Ρότσεστερ, η οποία περιλαμβάνει επίσης τις κοντινές αγροτικές περιοχές, είχε πληθυσμό 226.329 το 2020.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μινεσότα
Κατηγορία:Έδρες κομητειών της Μινεσότα
Κατάλογος τραγουδιών στην κορυφή του Billboard Hot 100 (2023)

Το ''Billboard'' Hot 100 είναι ένας κατάλογος με τραγούδια στις ΗΠΑ, που κατατάσσει τα τραγούδια με τις καλύτερες επιδόσεις στις Ηνωμένες Πολιτείες. Τα δεδομένα του συγκεντρώνονται από το Luminate Data και δημοσιεύονται από το αμερικανικό μουσικό περιοδικό *[[Billboard (περιοδικό)|Billboard]]*. 

Οι κατατάξεις πωλήσεων προκύπτουν από τη ραδιοφωνική συχνότητα που παίζει κάποιο τραγούδι σε αμερικανικούς ραδιοφωνικούς σταθμούς, από το online streaming και από τις πωλήσεις (φυσικές ή ψηφιακές). 

Το "Last Night" του Αμερικανού τραγουδιστή της κάντρι Μόργκαν Γουόλεν ήταν το μακροβιότερο νούμερο ένα τραγούδι της χρονιάς στο Hot 100 το 2023. έχοντας περάσει δεκαέξι εβδομάδες στην κορυφή. Το "Flowers" της Αμερικανίδας τραγουδίστριας Μάιλι Σάιρους είναι το νούμερο ένα από μια γυναίκα καλλιτέχνη με τη μεγαλύτερη διάρκεια, καθώς βρίσκεται στο Hot 100 για οκτώ εβδομάδες. Τέσσερα τραγούδια κάντρι—το "Last Night" του Wallen, το "Try That in a Small Town" του Τζέισον Αλντίν,  το "Rich Men North of Richmond" του Όλιβερ Άντονι και το "I Remember Everything" των Ζακ Μπράιαν και Κέισι Μασγκρέιβς—κατέλαβαν την πρώτη θέση στο Hot 100 σε συνεχόμενες εβδομάδες για πρώτη φορά. Το "Paint the Town Red" της Doja Cat έγινε το πρώτο τραγούδι ραπ που έφτασε στην κορυφή του Hot 100 σε περισσότερο από ένα χρόνο, από το "Super Freaky Girl" της Νίκι Μίνατζ τον Αύγουστο του 2022. 

Είκοσι καλλιτέχνες βρέθηκαν στο νούμερο ένα το 2023, με δέκα— Γουόλεν, Jimin, SZA, Jungkook, Latto, Αλντίν, Άντονι , Μπράιαν, Μασγκρέιβς και J.. Cole —να φτάνουν στην κορυφή για πρώτη φορά. Οι SZA και Drake είναι οι μοναδικοί με δύο νέα νούμερο ένα τραγούδια κατά τη διάρκεια της χρονιάς.

## Κατάλογος

## Καλλιτέχνες στο νούμερο ένα

## Παραπομπές


2023
In the Middle of Nowhere (άλμπουμ)

Το ***In the Middle of Nowhere*** (ελληνική απόδοση: *Στη μέση του πουθενά*) είναι το τέταρτο στούντιο άλμπουμ του γερμανικού ντουέτου Modern Talking, που κυκλοφόρησε στις 10 Νοεμβρίου 1986 από τη Hansa Records. Το άλμπουμ δημιούργησε το  single "**[[Geronimo's Cadillac]]**", το οποίο μπήκε στην πρώτη πεντάδα στη Γερμανία και την Αυστρία, ενώ μπήκε στο top 10 σε πολλά άλλα, όπως η Ελβετία, η Σουηδία και η Νορβηγία. 

Το άλμπουμ έκανε το ντεμπούτο του στο  1  στη Γερμανία την 1η Δεκεμβρίου 1986, περνώντας συνολικά επτά εβδομάδες στο top 10 του chart. Τελικά πιστοποιήθηκε ως χρυσό από την Bundesverband Musikindustrie (BVMI), δηλώνοντας αποστολές άνω των 250.000 μονάδων στη Γερμανία.

## Track listing

## Προσωπικό
* Ντίτερ Μπόλεν – παραγωγή, διασκευές
* Luis Rodríguez – συμπαραγωγή
* Manfred Vormstein – καλλιτεχνική διεύθυνση, σχέδιο, φωτογραφία εξωφύλλου
* Matthias Kortemeier – σχέδιο
* Didi Zill – φωτογραφία καλλιτεχνών

## Τσαρτ

### Εβδομαδιαία

### Τέλος Χρονιάς

## Πιστοποιήσεις

## Παραπομπές


Κατηγορία:Δισκογραφία των Modern Talking
Κατηγορία:Άλμπουμ του 1986
Κατηγορία:Σελίδες με πηγές CS1 στα Γερμανικά (de)
Μύρινα (ιέρεια)

Στην ελληνική μυθολογία, η **Μύρινα** () ή ίσως πιο σωστά **Μυρτέα** () είναι μια δευτερεύουσα μυθολογική φιγούρα που συνδέεται με τη μυρτιά και τη θεά Αφροδίτη. Η ιστορία της μαρτυρείται στα έργα δύο συγγραφέων, του Μαύρου Σέρβιου Ονοράτου, Λατίνου γραμματικόυ των αρχών του πέμπτου αιώνα μ.Χ., και του ανώνυμου δεύτερου μυθογράφου του Βατικανού, το έργο του οποίου σώζεται σε ένα μόνο χειρόγραφο που βρέθηκε το 1401.

## Μυθολογία
Η Μύρινα ήταν μια εξαιρετικά όμορφη κοπέλα που την απήγαγαν ληστές και την κράτησαν σε μια σπηλιά ενώ έκαναν λήστευαν το σπίτι της, αλλά αυτή κατάφερε να δραπετεύσει και να επιστρέψει στο σπίτι της. Ευχαριστώντας τους θεούς την ασφάλεια και την ελευθερία της, αποφάσισε να αφοσιωθεί στην Αφροδίτη, τη θεά του έρωτα, και έγινε ιέρεια της. Αλλά ο προηγούμενος μνηστήρ της ήρθε στον ναό και την άρπαξε παρ' όλ' αυτά, έτσι τον σκότωσε. Στη συνέχεια μετατράπηκε σε μυρτιά. Επειδή ήταν τόσο πιστή ιέρεια, η Αφροδίτη έδωσε ευώδες άρωμα στη μυρτιά και την έκανε ιερό δέντρο της, σε μύθο που εξηγεί τη σχέση της μυρτιάς με την Αφροδίτη.

Ο Σέρβιος, που την αποκαλεί **Μυρήνη**, προσθέτει ότι ως ιέρεια, μια μέρα αναγνώρισε έναν από τους απαγωγείς της ανάμεσα στο πλήθος και τον έσυρε στη μέση του πλήθους. Ο άνδρας ομολόγησε και κατέδωσε τα ονόματα των συνεργατών του. Ένας νεαρός άνδρας, που αγαπούσε τη Μύρινα, ανέλαβε να κυνηγήσει τους ληστές. Όταν επέστρεψε επιτυχής, ζήτησε αμοιβή και οι κάτοικοι της πόλης του επέτρεψαν να πάρει γυναίκα του τη Μύρινα, παρ' όλο που ήταν ιέρεια. Όμως η Αφροδίτη δυσαρεστήθηκε, σκότωσε αυτόν και μετέτρεψε τη Μύρινα σε μυρτιά.

## Δείτε επίσης
* Άδωνις
* Δάφνη

## Σημειώσεις

## Αναφορές

## Βιβλιογραφία
* Μαύρος Σέρβιος Ονοράτος, *In Vergilii carmina comentarii.* *Servii Grammatici qui feruntur in Vergilii carmina commentarii;* recensuerunt Georgius Thilo et Hermannus Hagen. Γεώργιος Θήλο. Λειψία. BG Teubner. 1881. Ηλεκτρονική έκδοση στην Ψηφιακή Βιβλιοθήκη Περσέα.
* * 

Κατηγορία:Γυναίκες στην Ελληνική μυθολογία
Πρεσβεία της Ελλάδας στην Πολωνία

μικρογραφία|240x240εσ| Η έδρα του Γενικού Προξενείου του Βασιλείου της Ελλάδος στη Βαρσοβία τα έτη 1919–1922 στην οδό Φόκσαλ 16
Η **Πρεσβεία της Ελλάδας στην Πολωνία** (πολωνικά: Ambasada Grecji w Polsce) είναι ελληνική διπλωματική αποστολή που βρίσκεται στη Βαρσοβία της Πολωνίας, στην οδό Γκουρνοσλόνσκα (Górnośląska) 35.

## Οργανωτική διαίρεση
Η αποστολή περιλαμβάνει:

* Προξενικό Γραφείο
* Γραφείο για Οικονομικές και Εμπορικές Υποθέσεις
* Ελληνικός Οργανισμός Τουρισμού, στην οδό Μοκοτόφσκα (Mokotowska) 46α (από το 2017)
* Ελληνικό Σχολείο Βαρσοβίας, στην οδό Καζιμιεζόφκσα (Kazimierzowska) 16 (από το 2003)

Επιπλέον, δύο τμήματα που εξυπηρετούν επίσης την Πολωνία βρίσκονται στην Ελληνική Πρεσβεία στο Βερολίνο:

* Γραφείο Ακόλουθου Άμυνας
* Γραφείο Εκπαίδευσης

## Αρχηγείο

### Πριν τον Α΄ Παγκόσμιο Πόλεμο
Πριν από τον Α΄ Παγκόσμιο Πόλεμο, η Ελλάδα διατηρούσε αντιπροξενείο στη Βαρσοβία, το οποίο βρισκόταν σε πολυκατοικία του Κάρολ Σάιμπλερ στην οδό Τρενμπάτσκα (Trębacka) 4 (1903–1905), στη συνέχεια στην οδό Φόκσαλ (Foksal) 16 και γωνία Κοπερνίκα (Kopernika) 1 (1908–1913), η οποία πλέον δεν υπάρχει.

### Μεσοπόλεμος
Το 1919 δημιουργήθηκαν διπλωματικές σχέσεις μεταξύ των δύο χωρών - από το 1922 σε επίπεδο πρεσβείας. Το προξενείο της Ελλάδας λειτούργησε ξανά στην οδό Φόκσαλς 16 (1919–1922) και η πρεσβεία στο Ξενοδοχείο Μπρίστολ στην οδό Κρακόφσκιε Πσεντμιέστσιε (Krakowskie Przedmieście) 42-44 (1923), ακολούθως σε πολυκατοικία του Γ. Κουλικιέβιτς στην οδό Ουγιαζντόφσκιε (Ujazdowskie) 49 (1924 -1925), έπειτα στην οδό Μοκοτόφσκα 62 (1926 -1927), στην οδό Μαρσαουόφσκα (Marszałkowska) 48 στη διασταύρωση με την οδό Κοσικόβα (Koszykowa) (1929 -1933) και τέλος στη βίλα του Γ. Ανκιέβιτς στη οδό Ματέικι (Matejki) 5 (1934-1939).

Η Ελλάδα διατηρούσε επίσης προξενείο στο Γκντανσκ.

### Μετά το 1944
Οι σχέσεις των 2 χωρών αποκαταστάθηκαν το 1945. Από το 1955 σε επίπεδο προξενείου και από το 1962 σε επίπεδο πρεσβείας. Τα έτη 1958 -1974 η πρεσβεία βρισκόταν στη οδό Χοτσίμσκα (Chocimska) 7 και τα έτη 1976 -1996 στην οδό Πάσκα 21. Από το 2001, η πρεσβεία βρίσκεται στην οδό Γκουρνοσλόνσκα 35, στην πρώην βίλα του Ταντέους Ζιελίνσκι.

Το γραφείο του Εμπορικού Συμβούλου βρισκόταν στο Αρμενικό Σπίτι στη οδό Κρακόφσκιε Πσεντμιέστσιε 47/51 (2001–2004).

## Δείτε επίσης

* Πρεσβεία της Πολωνίας στην Ελλάδα
* Ελληνο-Πολωνικό Εμπορικό Επιμελητήριο

## Παραπομπές


## Βιβλιογραφία
* *Διπλωματικές σχέσεις της Πολωνίας.* *Informator.* *Τόμος Ι. Ευρώπη 1918-2006* , Υπουργείο Εξωτερικών, Αρχείο/Εκδοτικός Οίκος Askon, Βαρσοβία 2007, σελ. 584, 

## Εξωτερικοί σύνδεσμοι
* Η έδρα της Ελληνικής Πρεσβείας στη βίλα του Γ. Ανκιέβιτς στη οδό Ματέικι
* Η πρώην έδρα του Γενικού Προξενείου της Ελλάδας στην πολυκατοικία του Γ. Κουλικιέβιτς στην οδό Ουγιαζντόφσκιε
* Η πρώην έδρα του Γενικού Προξενείου της Ελλάδας στη οδό Φόκσαλ 16

Πολωνια Πρεσβεια
Κατηγορία:Σχέσεις Ελλάδας-Πολωνίας
Κατηγορία:Σρουντμιέστσιε (Βαρσοβία)
Αρένα Ουρσίνουφ

Η **Αρένα Ουρσίνουφ** (πολωνικά: Arena Ursynów) είναι κλειστή αρένα που βρίσκεται στη Βαρσοβία της Πολωνίας. Χρησιμοποιείται ως εκθεσιακό συγκρότημα, θέατρο και αθλητικό γήπεδο. Σε αθλητικό περιβάλλον, η αρένα έχει χωρητικότητα 2.000 ατόμων. Τα αθλήματα που διεξάγονται στην Αρένα Ουρσίνουφ περιλαμβάνουν τις καλαθοσφαίριση, πετοσφαίριση και αντιπτέριση.

## Παραπομπές


Κατηγορία:Κλειστά στάδια στην Πολωνία
Κατηγορία:Αθλητικές εγκαταστάσεις στη Βαρσοβία
Κατηγορία:Γήπεδα καλαθοσφαίρισης στην Πολωνία
Κατηγορία:Γήπεδα πετοσφαίρισης στην Πολωνία
Σπίτταλ αν ντερ Ντράου

Το **Σπίτταλ αν ντερ Ντράου** (ελληνικά: Σπίτταλ επί του Δράβου, γερμανικά: Spittal an der Drau, σλοβενικά: Špital ob Dravi) είναι πόλη στο δυτικό τμήμα του αυστριακού ομοσπονδιακού κρατιδίου της Καρινθίας. Είναι το διοικητικό κέντρο της περιφέρειας Σπίτταλ αν ντερ Ντράου, της δεύτερης μεγαλύτερης περιφέρειας της Αυστρίας (Bezirk) σε έκταση.

## Γεωγραφία
thumb|left|Κεντρική πλατεία
Η πόλη βρίσκεται στις νότιες πλαγιές των Άλπεων Γκούρκταλ (Όρη Νοκ), μεταξύ της λεκάνης του Λούρνφελντ και της κοιλάδας του Κάτω Δράβου. Παρά το όνομά του, ο ιστορικός πυρήνας του Σπίτταλ προήλθε από τις όχθες του μικρού παραπόταμου Λίζερ, ο οποίος εκβάλλει εντός του Δράβου στους πρόποδες του όρους Γκόλντεκ, μια κορυφή των Άλπεων Γκάιλταλ νότια της πόλης. Η κορυφή του συνδέεται με τελεφερίκ.

Η δημοτική περιοχή αποτελείται από επτά κτηματολογικές κοινότητες: Άμλαχ, Έντλινγκ, Γκρόσεγκ, Μότσμπιχλ, Όλζαχ, κέντρο του Σπίτταλ και Σανκτ Πέτερ-Έντλινγκ. Στο Γκρόσεγκ (που ενσωματώθηκε το 1973), η περιοχή του Σπίτταλ εκτείνεται στη νότια όχθη της λίμνης Μίλστατ.

## Μετακίνηση
Η πόλη διαθέτει σιδηροδρομικό σταθμό στη σιδηροδρομική γραμμή Τάουερνμπαν από το Φίλλαχ ως το Σάλτσμπουργκ. Βρίσκεται επίσης κοντά στον αυτοκινητόδρομο A10 Tauern Autobahn, καθώς και στους ομοσπονδιακούς αυτοκινητόδρομους B99 Katschberg-Straße, που οδηγεί στο πέρασμα Κάτσμπεργκ και τον B100 Drautal-Straße στο Λίεντς του Ανατολικού Τιρόλου. Ένα τελεφερίκ φτάνει μέχρι το όρος Γκόλντεκ (2.142 μ).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αυστρίας
Κένεθ Ροθ

Ο **Κένεθ Ροθ** (Kenneth Roth, Έλμχερστ, Ιλινόι - 23 Σεπτεμβρίου 1955) είναι Αμερικανός δικηγόρος και ακτιβιστής ανθρωπίνων δικαιωμάτων. Ήταν εκτελεστικός διευθυντής του Παρατηρητηρίου για τα Ανθρώπινα Δικαιώματα (Human Rights Watch). Αποχώρησε από την ηγεσία έπειτα από σχεδόν 30 χρόνια.

Γεννήθηκε το 1955 στο Ιλινόι. Οι γονείς του ήταν Εβραίοι. Ο Ροθ αποφοίτησε από το Πανεπιστήμιο Μπράουν το 1977 με πτυχίο στην ιστορία και έλαβε το πτυχίο νομικής από τη Νομική Σχολή του Γέιλ το 1980. Ασπάστηκε τον Χριστιανισμό. Ο Ροθ δουλεψε σαν δικηγόρος σε ένα δικηγορικό γραφείο μέχρι το 1987 όταν εντάχθηκε στο Human Rights Watch. Το 1993 έγινε εκτελεστικός διευθυντής της οργάνωσης.

Το 2014, ο Pοθ εκδιώχθηκε από την Αίγυπτο όταν προσπαθούσε να ερευνήσει τη σφαγή στην Πλατεία Ραμπάα.

Μερικοί δημοσιογράφοι έχουν κατηγορήσει τον Ροθ ότι ευθυγραμμίζεται συστηματικά με τους στόχους της εξωτερικής πολιτικής των ΗΠΑ.

Ο Ροθ έχει ασκήσει κριτική στη Βολιβία, στην Κίνα, στην Κροατία, στο Ιράν, στο Ισραήλ,στη Μιανμάρ, στην Ρουάντα, στη Ρωσία, στη Σαουδική Αραβία στην Τουρκία και στις ΗΠΑ, μεταξύ άλλων χωρών.

Μετά την αποχώρησή του από το HRW, ο Pοθ απέκτησε ερευνητική υποτροφία στο Χάρβαρντ αλλά τελικά απορρίφθηκε λόγω πίεσης από το ισραηλινό λόμπι.

Είναι παντρεμένος.

## Παραπομπές


Κατηγορία:Αμερικανοί δικηγόροι
Κατηγορία:Αμερικανοεβραίοι
Σικυών (μυθολογία)

Στην Αρχαία ελληνική μυθολογία ο **Σικυών** ήταν ο επώνυμος της Πελοποννησιακής πόλης Σικυώνα που ονομαζόταν πριν Αιγιάλεια. Ο πατέρας του σύμφωνα με διαφορετικές πηγές ήταν ο Μαραθών ή ο Μητίονας ή ο Ερεχθέας ή ο Πέλοπας. Παντρεύτηκε την Ζευξίππη κόρη του προηγούμενου βασιλιά Λαμέδοντα, διαδέχθηκε τον πεθερό του και έδωσε το όνομα του στην πόλη. Η κόρη τους Χθονοφύλη έκανε δύο γιους : Πόλυβος της Σικυώνας με τον θεό Ερμή και Φλίας με τον Διόνυσο, ο Παυσανίας γράφει ότι παντρεύτηκε τον Φλία και γέννησε την Ανδρομάδα. Διαδέχθηκε τον Λαμέδοντα σαν ανταμοιβή για τις υπηρεσίες που του είχε προσφέρει στον πόλεμο εναντίον των γιου του Αχαιού Άρχανδρου και Αρχιτέλη. Ο Σικυών έγινε ο 19ος βασιλιάς της Σικυώνας, κυβέρνησε 45 χρόνια και τον διαδέχθηκε ο γιος του Πόλυβος.

## Παραπομπές



## Πηγές
*Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
*Pausanias, Graeciae Descriptio. 3 vols. Leipzig, Teubner. 1903. 
*Stephanus of Byzantium, Stephani Byzantii Ethnicorum quae supersunt, edited by August Meineike (1790-1870), published 1849. A few entries from this important ancient handbook of place names have been translated by Brady Kiesling. 
*Strabo, The Geography of Strabo. Edition by H.L. Jones. Cambridge, Mass.: Harvard University Press; London: William Heinemann, Ltd. 1924. 
*Strabo, Geographica edited by A. Meineke. Leipzig: Teubner. 1877.

Κατηγορία:Βασιλείς της ελληνικής μυθολογίας